EkBass/fiwiki-20250220-pages-articles huggingface dataset:
Laura Carmichael

Laura Carmichael (s. 1986) on englantilainen näyttelijä. Hänet tunnetaan muun muassa Lady Edith Pelhamin (o.s. Crawley) roolistaan televisiosarjassa Downton Abbey. Hän näytteli myös vuoden 2011 elokuvassa Pappi, lukkari, talonpoika, vakooja. Vuonna 2019 Carmichael tähditti Starz-tuotantoyhtiön Prinsessa- trilogian kolmatta sarjaa Espanjalainen prinsessa, jossa hän esitti Margareth "Maggie" Polea. == Aiheesta muualla == * Luokka:Englantilaiset näyttelijät Luokka:Vuonna 1986 syntyneet Luokka:Elävät henkilöt
Kultainen kivi

thumb|Kultainen kivi Kultainen kivi, Kyaiktiyo, on buddhalaisten pyhiinvaelluspaikka Myanmarissa 160 kilometrin päässä Yangonista. Se sijaitsee kallion reunalla 1 100 metrin korkeudella ja sinne kiipeäminen kestää noin tunnin. Tarinan mukaan henkilö joka kiipeää kivelle saa aina rikkauksia. Pyhiinvaelluskausi on lokakuusta toukokuuhun ja jokaisen buddhalaisen toive on käydä ainakin kerran kultaisella kivellä. == Lähteet == ==Aiheesta muualla== Luokka:Myanmarin rakennukset ja rakennelmat Luokka:Buddhalaisuuden pyhät paikat Luokka:Buddhalaisuus Myanmarissa
Atilla the Hun

Atilla the Hun (oik. Raymond Quevedo, 24. maaliskuuta 1892 Port of Spain – 22. helmikuuta 1962 TrinidadAtilla the Hun. Best of Trinidad. Viitattu 11.11.2013.) oli trinidadtobagolainen calypsomuusikko ja poliitikko. Taiteilijanimensä hän oli ottanut hunnien sotapäällikkö Attilalta.Atilla the Hun Biography Allmusic.com. Viitattu 11.11.2013. == Elämä ja ura == Atilla the Hun aloitti uransa vuonna 1911 ja vaikutti myöhemmin 1930- ja 1940-luvuilla myös Yhdysvalloissa. Hän saapui Yhdysvaltoihin vuonna 1934 yhdessä Roaring Lionin kanssa ja he esittelivät amerikkalaisille samalla kokonaan uuden musiikkityylin. Atilla osallistui useita kertoja Trinidadissa järjestettyyn, vielä nykyäänkin jatkuvaan Calypso King -laulukilpailuun, voittaen sen kahdesti vuosina 1946 ja 1947. Palattuaan 1940-luvun puolivälissä kotimaahansa hän vaikutti myös politiikassa. Atilla valittiin sekä Port of Spainin kaupunginvaltuustoon, että Britannian siirtomaavallan aikana maan parlamentin tehtäviä hoitaneeseen lakiasäätävään neuvostoon. Atilla the Hun oli tunnettu poliittisista ja kantaa ottavista lauluistaan, jotka käsittelivät muun muassa köyhyyttä, naisen asemaa sekä ajakohtaisia tapahtumia. Useita hänen kappaleitaan asetettiin soittokieltoon, johtuen niiden poliitisesti arkaluontoisina pidetyistä sanoituksista.The Golden Age of Calypso Musical Traditions. Viitattu 11.11.2013. Atilla the Hun levytti myös talvisodasta kertovan Suomea sympatisoivan kappaleen Finland.Atilla the Hun: Finland Allmusic.com. Viitattu 11.11.2013. == Lähteet == == Aiheesta muualla == *Atilla the Hunin kappale "Finland" Youtubessa Luokka:Trinidadtobagolaiset muusikot Luokka:Trinidadtobagolaiset poliitikot Luokka:Calypsomuusikot Luokka:Vuonna 1892 syntyneet Luokka:Vuonna 1962 kuolleet
Läimäys

Läimäys (The Slap) on australialainen televisiosarja, jonka ensimmäinen jakso esitettiin ABC1-televisiokanavalla 6. lokakuuta 2011. Sarja perustuu kirjailija Christos Tsiolkasin palkittuun romaaniin The Slap (2008). Sarjan tapahtumat alkavat, kun mies läimäisee huonosti käyttäytyvää lasta. Sarja on kahdeksanosainen ja jokaisessa osassa tapahtumaa valotetaan eri henkilöiden näkökulmasta. Suomessa sarjaa alettiin esittää Yle Teemalla 11. marraskuuta 2013. == Näyttelijät == === Päähenkilöt === == Aiheesta muualla == * Sarjan esittely Ylen sivuilla * * Luokka:2010-luvun australialaiset draamasarjat Luokka:ABC:n televisio-ohjelmat (Australia)
Maersk Alabaman kaappaus

Maersk Alabaman kaappaus alkoi 8. huhtikuuta 2009 kun neljä Somalian merirosvoa kaappasi rahtilaiva MV Maersk Alabaman 440 km päässä Somalian rannikosta. ==Lähteet== Luokka: Merirosvous Luokka:Panttivankikriisit Luokka:2009
Jessica Brown Findlay

Jessica Brown Findlay (s. 14. syyskuuta 1989 Cookham, Berkshire) on englantilainen näyttelijä. Hänet tunnetaan muun muassa läpimurtoroolistaan Lady Sybil Crawleyna televisiosarjassa Downton Abbey. Findlay esitti Charlotte Wellsin roolin sarjassa Harlots - Paheenpesä. == Tausta == Jessica Brown Findlay on syntyisin vauraalta seudulta, Cookhamin kylästä Berkshirestä. Hänen äitinsä on kouluavustaja ja isä sijoitusneuvoja. Hänen isovanhempansa asuvat lähistöllä ja ovat hänelle läheisiä; kuin toinen setti vanhempia. Hän arvelee että vanhemmat ovat pitäneet häntä vähän erikoisena, koska hän pukeutui vanhanaikaisiin vaatteisiin ja kuunteli vanhaa musiikkia. Findlay harrasti balettia, mutta sen osalta urahaaveet päättyivät loukkaantumiseen. Niinpä hän siirtyi teatterin puolelle. Näyttelemistä Findlay opiskeli Lontoon Central Saint Martinsissa. Hän itse kertoo oppineensa näyttelemisestä paljon kollegoiltaan etenkin tv-sarjassa Downton Abbey. == Ura == Brown Findlayn ensimmäinen isompi elokuvasuoritus oli vuonna 2011 Emelia Conan-Doylen rooli elokuvassa Albatross. Hänet nähtiin Rachelin roolissa tv-sarjassa Misfits kahdessa jaksossa vuosina 2009 ja 2011. Vuonna 2010 alkoi tv-sarja Downton Abbey, jossa hän esiintyi vuoteen 2012 asti oikeudentuntoisena ja edistyksellisenä Lady Sybilinä. Vuonna 2014 hän näytteli Beverly Penniä elokuvassa Talvinen tarina ja vuonna 2015 hän esiintyy Paul McGuiganin elokuvassa Victor Frankenstein. Suomessa Brown Findlay on nähty muun muassa kahdessa TV-minisarjassa. Hän esitti yhtä päähenkilöä Alaisia Kate Mossen romaanista Labyrintti tehdyssä kaksiosaisessa tv-sarjassa vuonna 2012. Sarjassa näyttelivät myös John Hurt, Emun Elliott, Tom Felton ja Katie McGrath. Kolmiosaisessa sarjassa Jamaica Innin majatalo (2014) Brown Findlay esitti myös pääosaa, tätinsä luo karuun sukulaistaloon asumaan päätyvää Mary Yellania. Sarjan muissa rooleissa nähtiin muun muassa Joanne Whalley Maryn tätinä, tämän aviomiehenä Joss Merlyninä Sean Harris ja Jossin veljenä Jeminä Matthew McNulty. Vuonna 2018 valmistuneessa elokuvassa Kirjallinen piiri perunankuoripaistoksen ystäville hän näytteli Elisabeth McKennaa. == Yksityiselämä == Brown Findlay sanoo olevansa taikauskoinen, ja että siitä tulee aina sanomisia. Nuorempana hän esimerkiksi pidätti hengitystään, jos autolla ajettiin sellaisen talon ohi, jossa hän ei suin surminkaan olisi halunnut asua. "Jos olisimme ajelleet ympäriinsä vaikkapa sellaisessa paikassa kuin Slough – naamani olisi muuttunut siniseksi." Hän välttelee astumista viemärinkansille ja hänen täytyy koputtaa kolmasti ennen näyttämölle astumista. "Kolmonen on onnenlukuni. Kerrankin kun menin koe-esiintymiseen, minulla oli vuoronumero 333. Ja sain siihen asti parhaan roolini ikinä!" == Lähteet == == Aiheesta muualla == * Luokka:Englantilaiset näyttelijät Luokka:Vuonna 1989 syntyneet Luokka:Elävät henkilöt
Sundankukastaja

Sundankukastaja (Dicaeum annae) on kukastajien heimoon kuuluva varpuslintu. ==Levinneisyys== Sundankukastajaa tavataan kotoperäisenä Indonesiassa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Kukastajat
Twilight Zone

Twilight Zone tai The Twilight Zone voi viitata ainakin seuraaviin: * Hämärän rajamailla (engl. The Twilight Zone), yhdysvaltalainen kauhutelevisiosarja vuosilta 1958–1964; uusintaversioita 1985–1989 (Suomessa nimellä Pelon rajalla), 1994 ja 2002–2003 * Hämärän pelottavat varjot (engl. Twilight Zone – The Movie), televisiosarjaan perustuva elokuva vuodelta 1983 * Twilight Zone- elokuva (Joseph Kosinskin ohjaama elokuva). * ”Twilight Zone”, Iron Maidenin singlekappale vuodelta 1981 * ”Twilight Zone”, 2 Unlimitedin singlekappale vuodelta 1992.
Harmaaviirukukastaja

Harmaaviirukukastaja (Dicaeum agile) on kukastajien heimoon kuuluva varpuslintu. ==Levinneisyys== Harmaaviirukukastajaa tavataan Etelä- ja Kaakkois-Aasiassa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Kukastajat
Ida Bieler

Ida Bieler on yhdysvaltalaissyntyinen viulisti. Hän on työskennellyt johtavien kansainvälisten orkesterien kanssa ja levyttänyt laajan valikoiman soolo- ja kamarimusiikkiohjelmistoa. Bieler oli vuosina 1993–2005 Melos-kvartetin jäsenenä. Vuonna 2001 hän oli mukana perustamassa Xyrion-trioa Nina Tichmanin ja Maria Kliegelin kanssa. Bielerin saamiin palkintoihin ovat lukeutuneet Cannesin klassinen palkinto ja Echo Klassik -palkinto. Hänestä tuli vuonna 1988 professori Frankfurt am Mainin Hochschule für Musik und Darstellende Kunstissa. Vuonna 1993 hän seurasi Sándor Véghiä Düsseldorfin Robert Schumann Hochschulessa.Naxos.com: Ida Bieler Bieler aloitti musiikkiopintonsa Pohjois- Carolinan taidekoulussa ja jatkoi niitä Juilliard School of Musicissa. Sittemmin hän opiskeli myös Lontoossa, Zürichissä ja Kölnissä. Bieler oli vierailevana viulunsoiton ja kamarimusiikin professorina Guildhall School of Music and Dramassa Lontoossa. Hän on myös johtanut mestariluokkaa Grazin Universität für Musik und darstellende Kunstissa. Hän soittaa Tommaso Balestrierin Cremonensis fecit Mantua -viulua (1753).Ida Bieler: Biografie Naxokselle Bieler on levyttänyt John Coriglianon ja Krzysztof Pendereckin musiikkia. == Lähteet == Luokka:Yhdysvaltalaiset viulistit Luokka:Saksalaiset viulistit Luokka:Syntymävuosi puuttuu Luokka:Elävät henkilöt
Nina Tichman

Nina Tichman on yhdysvaltalaissyntyinen pianisti. Hänen ohjelmistonsa vaihtelee Girolamo Frescobaldin musiikista nykysäveltäjien teoksiin, joista monia hän on kantaesittänyt. Tichman on levyttänyt muun muassa Aaron Coplandin koko soolopianotuotannon ja Claude Debussyn kaikki pianosävellykset. Hänen levytyksiinsä kuuluvat myös tulkinnat Ludwig van Beethovenin kaikista pianotrioista.Naxos: Nina Tichman Tichman on kuulunut Xyrion-trioon, jota hän oli vuonna 2001 mukana perustamassa Ida Bielerin ja Maria Kliegelin kanssa. Hän on keskittänyt uransa Eurooppaan voitettuaan Kansainvälisen Ferruccio Busoni -pianokilpailunn. Hän on voittanut myös useita muita palkintoja, kuten Berliinin Mendelssohn-palkinnon ja Casagrande-kilpailun ensimmäisen palkinnon Italiassa. Tichman valmistui Juilliard Schoolista, jossa hän voitti Eduard Steuermann -palkinnon. Vuonna 1993 Tichman sai nimityksen Kölnin musiikkikorkeakoulun pianonsoiton professoriksi. Hän on johtanut mestarikursseja Salzburgin Mozarteumissa, Amherst Collegessa ja Princetonin yliopistossa. Tichman on esiintynyt muun muassa Pohjois-Amerikassa, Uudessa- Seelannissa, Saksassa, Espanjassa, Kreikassa, Turkissa, Israelissa, Meksikossa ja Kaukoidässä. == Lähteet == == Aiheesta muualla == * Viralliset sivut , Luokka:Yhdysvaltalaiset pianistit Luokka:Syntymävuosi puuttuu Luokka:Elävät henkilöt
Yhteismaa (yhdistys)

Yhteismaa ry on suomalainen yhdistys, joka on erikoistunut sosiaalisiin innovaatioihin. Yhdistys suunnittelee ja toteuttaa sosiaalisen median avulla projekteja, tapahtumia ja palveluja, joilla pyritään antamaan ihmisille mahdollisuuksia yhteisöllisyyden toteuttamiseen. Yhteismaa on kehittänyt muun muassa kierrätystapahtuma Siivouspäivän, Illallinen Helsingin taivaan alla -tapahtuman, Parkkipäivä-ilmastotapahtuman ja vuosina 2015–2022 toimineen, alueellista apua välittäneen Nappi naapuri -palvelun. Yhdistys hyödyntää toiminnassaan palvelumuotoilua, Internet-kulttuurin tutkimusta, sosiaalisten liikkeiden tutkimusta sekä verkko- ja sisältömarkkinointia. Yhdistyksen jäsenet ovat myös mukana monissa yhteiskunnallisissa liikkeissä ja ovat perustaneet muun muassa Mesenaatti.me-yhteisörahoituspalvelun. Yhteismaa ry:n tapahtuma Siivouspäivä sai Helsingin kaupungilta kunniamaininnan vuoden 2012 kulttuuritekona. Se myös valittiin yleisön suosikiksi Helsingin kaupungin matkailu- ja kongressitoimiston järjestämässä Best of Helsinki 2012 -verkkoäänestyksessä. Yhdistyksen perustivat vuonna 2012 Pauliina Seppälä, Tanja Jänicke ja Jaakko Blomberg. == Lähteet == == Aiheesta muualla == * "Siivouspäivä oli yleisön mielestä parasta Helsingissä", Helsingin Sanomat 30.10.2012 * "Yhteinen illallinen saa jatkoa", Vitonen.fi 5.7.2013 Luokka:Järjestöt
Vau

Vau tai VAU voi tarkoittaa ainakin seuraavia asioita: * Louis Le Vau (1612–1670), ranskalainen arkkitehti * Vau!!, suomalainen rockyhtye * Suomen Vammaisurheilu ja -liikunta VAU, urheilu- ja liikuntajärjestö ==Katso myös == *Wau, täsmennyssivu
Nokia Lumia 1520

Nokia Lumia 1520 on Nokian valmistama älypuhelin. Sen julkisti Nokia vuonna 2013. Siinä käytetään langatonta lataustekniikkaa. Lisäksi siinä on 3 400 mAh:n akku. == Lähteet == 1520 Luokka:Windows Phone -pohjaiset laitteet Luokka:Vuoden 2013 matkapuhelimet
Yöliskot

Yöliskot (Xantusiidae) on pieni liskojen heimo. Yöliskoihin kuuluu vain kolme sukua, joissa on yhteensä 34 lajia. Pienin yölisko kasvaa kuonosta peräaukkoon mitattuna 4 senttiä pitkäksi ja suurin 13-senttiseksi. Suvut jaetaan eri elinalueiden mukaan, Xantusia-suvun yksilöt esiintyvät lounaisessa Yhdysvalloissa ja luoteisessa Meksikossa, Cricosaura-sukuisia esiintyy Kuubassa ja Lepidophyma-sukua esiintyy Nuevo Leónin ja Panaman välisellä alueella. == Lähteet == Luokka:Liskot
Wau (täsmennyssivu)

Wau voi tarkoittaa ainakin seuraavia asioita: * Wau, kaupunki Etelä-Sudanissa * Wau, kaupunki Papua-Uudessa-Guineassa * wau-arkkitehtuuri * wau eli digamma, entinen kreikkalaisen kirjaimiston kirjain == Katso myös == * Vau, täsmennyssivu
Iconoclastic

Iconoclastic on suomalaisen death metal -yhtyeen Medeian neljäs studioalbumi. Se julkaistiin vuonna 2013 levymerkillä Fullsteam Records ja sen jakelijana toimi Sony Music Entertainment. Albumin poikkeaa huomattavasti yhtyeen edellisestä studioalbumista, tummasta ja raskaasta Abandon Allista. Kappaleessa "Reverence" vierailevana kitaristina toimii pituushyppääjä Tommi Evilä. Kappaleista "The Dominant Species" ja "Misery Prevails" julkaistiin musiikkivideot. Yhtyeen mittavasta Euroopankiertueesta Children of Bodomin kanssa on nähtävissä mini-dokumentti joka sisältää live-musiikkivideon "Sleep" -kappaleesta . Iconoclasticin vuosipäivänä 2014 julkaistiin Iconoclastic- studiomuistelmat -video . Levyn valikoidut riffit on dokumentoitu yhtyeen kitaristien toimesta Medeian My most bestest riffs -videolla . == Kappaleet == # # # # # # # # # # == Kokoonpano == * Keijo Niinimaa – laulu * Samuli Peltola – kitara, laulu, äänittäjä * Pekko Mörö – kitara * Samuli Kuusinen – basso, laulu * Janne Putkisaari – rummut, laulu, äänittäjä, masteroija * Laura Dziadulewicz – syntetisaattori, laulu === Muut tekijät === * Jyri Rautio, Medeia, Sami Silvennoinen, Ville Hakasalo – kuorolaulu * Juha Höyssä – kansitaide * Mikko Pylkkö – valokuvat == Arvostelut == * Alternative Vision: 4/5: * Desibeli.net: 4/5 * Imperiumi.net: 8½/10 * Kaaoszine: 9+/10 * Keskisuomalainen * Metal.de: 9/10 * Metalmouth: Killer! * Metalnews.de: 5/7 * Metal1.info: 7/10 * Soundi: 4/5 * Soundscape Magazine: 7/10 * Terrorizer Magazine: Certified brutal == Lähteet == == Aiheesta muualla == * * Iconoclastic discogs.com -sivustolla Luokka:Vuoden 2013 albumit Luokka:Medeian albumit
Lilja (täsmennyssivu)

Lilja voi tarkoittaa seuraavia: * liljat (Lilium), liljakasvien heimoon kuuluva kasvisuku * lilja, tyylitelty liljan kukka, heraldinen symboli * Lilja, Wäinö Aaltosen veistos Turussa * Lilja 4-ever, Lukas Moodyssonin elokuva * Lilja, naisen etunimi * Lilja, sukunimenä: ** Andreas Lilja (s. 1975), ruotsalainen jääkiekkoilija ** Anna Lilja (1876–1951), suomalainen urheiluopiston perustaja ja kansakoulunopettaja ** Anni Lilja (1871–1952), suomalainen nuortenkirjailija ** Arto Lilja (s. 1973), suomalainen hiihtosuunnistaja ** Eero Lilja (1918–1985), suomalainen ammattiyhdistysjohtaja ** Eeva Lilja (1918–1979), suomalainen lastenkirjailija ** Frans Emil Lilja (1882–1951), suomalainen pappi, opettaja ja koulunjohtaja ** Harald Lilja (1896–1937), suomalainen jääkärikapteeni ja ilmavoimien upseeri ** Jakob Lilja (s. 1993), ruotsalainen jääkiekkoilija ** Jenny Lilja (1925–1998), suomalainen apulaisprofessori ja kirjallisuudentutkija ** Kalevi Lilja (1925–1993), suomalainen jalkapalloilija ** Laura Lilja (s. 1975), suomalainen kuvataiteilija ** Liisa Lilja (s. 1992), suomalainen triathlonisti ja vammaisurheilija ** Matti Lilja (1903–1956), suomalainen kirjailija ** Max Lilja (s. 1975), suomalainen muusikko, Apocalyptica-yhtyeen perustajajäsen ** Olavi Lilja (1928–2006), suomalainen jalkapalloilija ** Pekka Lilja (s. 1943), suomalainen Jyväskylän yliopiston kirjallisuuden emeritusprofessori ** Riikka Lilja (s. 2002), suomalainen jalkapalloilija ** Riikka Sarasoja-Lilja (s. 1982), suomalainen maastohiihtäjä ** Saara Lilja (1923–2003), suomalainen klassillisen filologian ja antiikin kirjallisuuden tutkija ** Topias Lilja (s. 1996), suomalainen pesäpalloilija ** Verneri Lilja (s. 1992), suomalainen näyttelijä ** Vesa Lilja (s. 1998), suomalainen futsalpelaaja ** Viljo Lilja (1905–1958), suomalainen metsänhoitaja ja virkamies, metsäneuvos ** Virve Lilja (s. 1968), suomalainen taidegraafikko ja taidemaalari ** Wille Lilja (1880–1952), suomalainen kauppias, yrittäjä ja yritysjohtaja, kauppaneuvos
Nikolai Karpov

Nikolai Ivanovitš Karpov (, 8. marraskuuta 1929 Moskova, Venäjän SFNT – 7. marraskuuta 2013 Moskova, Venäjä) oli Neuvostoliittoa edustanut jääkiekkoilija, olympiamitalisti ja Euroopan mestari. Hän työskenteli myös jääkiekkovalmentajana. Karpov kuului Neuvostoliiton olympiapronssia Squaw Valleyssa 1960 saavuttaneeseen joukkueeseen. Hän pelasi turnauksessa kolmessa ottelussa tehden yhden maalin ja antaen kaksi maaliin johtanutta syöttöä, kaikki alkulohko-ottelussa Suomea vastaan. Talviolympialaisten tuolloisesta statusarvosta johtuen Neuvostoliitto saavutti samalla MM-pronssia ja Euroopan mestaruuden. Myöhemmin Karpov toimi jääkiekkovalmentajana saavuttaen kaksi Neuvostoliiton mestaruutta.Olympics at Sports-Reference.com Karpov kuoli päivää ennen 84. syntymäpäiväänsä synnyinkaupungissaan Moskovassa 7. marraskuuta 2013.http://www.spartak-history.ru/hist/legenda/karpov/ == Vehmaisten Urheilijat == Nikolai Karpov oli Vehmaisten Urheilijoiden pelaaja- valmentaja kaudella 1967–1968 Suomensarjassa. Hänestä tuli ensimmäinen neuvostoliittolainen jääkiekkoilija, joka siirtyi rautaesiripun taakse länteen. Kausi oli sensaatiomainen, sillä kauden päätteeksi tamperelainen kaupunginosajoukkue Vehmaisten Urheilijat nousi jääkiekon SM-sarjaan. == Lähteet == * Nikolay Karpov Bio, Stats and Results Olympics at Sports- Reference.com === Viitteet === Luokka:Neuvostoliittolaiset jääkiekkoilijat Luokka:Neuvostoliittolaiset jääkiekkovalmentajat Luokka:Neuvostoliittolaiset olympiamitalistit Luokka:Vuonna 1929 syntyneet Luokka:Vuonna 2013 kuolleet
Tero Luukkonen

Tero Luukkonen (15. toukokuuta 1968 – 11. marraskuuta 2013) oli suomalainen koripalloilija. Hän voitti urallaan kaksi Suomen cupia ja yhden SM-hopean. == Elämä ja urheilu-ura == HMP:n kasvatti Luukkonen edusti Lahden NMKY:tä seitsemän kauden ajan vuosina 1989–1996. Luukkosen ensimmäisen kauden Lahti pelasi toiseksi korkeimmalla sarjatasolla, mutta voitti Suomen cupin. Muut Luukkosen kaudet Lahti pelasi SM-sarjassa, ja tuona aikana Luukkonen saavutti toisen Suomen cupin sekä SM-hopeaa kaudella 1995–1996.baskethotel.com Luukkosen ilmoitettiin kuolleen 11. marraskuuta 2013. Hän oli kuollessaan 45-vuotias. == Saavutukset == * SM-hopeaa 1996 * Suomen cup 1989 ja 1994 == Lähteet == * Tero Luukkonen baskethotel.com === Viitteet === Luokka:Suomalaiset koripalloilijat Luokka:Vuonna 1968 syntyneet Luokka:Vuonna 2013 kuolleet
Waldemar Malak

Waldemar Malak (17. heinäkuuta 1970 Gdańsk – 13. marraskuuta 1992 Wejherowo) oli puolalainen painonnostaja. Hän sai pronssia ensimmäisessä raskassarjassa vuoden 1992 kesäolympialaisissa Barcelonassa. Lisäksi hän sai vuoden 1992 Euroopan-mestaruuskilpailuissa hopeamitalin. Malak kuoli 22-vuotiaana liikenneonnettomuudessa.Waldemar Malak Bio, Stats, and Results | Olympics at Sports-Reference.com == Lähteet == Luokka:Puolalaiset painonnostajat Luokka:Puolalaiset olympiamitalistit Luokka:Liikenneonnettomuudessa kuolleet Luokka:Vuonna 1970 syntyneet Luokka:Vuonna 1992 kuolleet
Charles Wakefield Cadman

Charles Wakefield Cadman (24. joulukuuta 1881 Johnstown, Pennsylvania – 30. joulukuuta 1946) oli yhdysvaltalainen säveltäjä. Hänen tunnetuimpia sävellyksiään ovat laulut At Dawning ja From the Land of Sky-blue Water. Hän sai tuotantoonsa vaikutteita alkuperäisamerikkalaisista lähteistä; hän edusti ns. Indianist-liikettä. Hänen tuotantoonsa kuuluu viisi oopperaa, orkesterisarjoja, kamarimusiikkia, kantaatteja, pianosävellyksiä, viuluteoksia ja yli 250 laulua.Naxos.com: Charles Wakefield Cadman Cadmanin ooppera Shanewis pohjautuu aitoihin intiaanimelodioihin. Se esitettiin Metropolitan- oopperassa vuonna 1918. Vuonna 1929 Fox Studios palkkasi Cadmanin säveltämään elokuvamusiikkia. Säveltäjän suosio hiipui 1930-luvulla, mutta eräs laajempaa huomiota saavuttanut myöhäinen teos oli Pennsylvania Symphony (1940). Suosion vähenemiseen vaikutti eurooppalaisittain koulutettujen säveltäjien, kuten Aaron Coplandin, Walter Pistonin ja Roy Harrisin menestys. == Lähteet == Luokka:Yhdysvaltalaiset säveltäjät Luokka:Oopperasäveltäjät Luokka:Yhdysvaltalaiset elokuvasäveltäjät Luokka:Vuonna 1881 syntyneet Luokka:Vuonna 1946 kuolleet
Oleksi Fedorov

thumb|Oleksi Fedorovin muistomerkki Dnepropetrovskissa. Oleksi Fedorovytš Fedorov (, ; 30. maaliskuuta 1901 – 9. syyskuuta 1989) oli yksi neuvostopartisaanien johtajista toisessa maailmansodassa. Fedorov syntyi Dnepropetrovskissa ukrainalaiseen talonpoikaisperheeseen vuonna 1901. Hän liittyi Puna-armeijaan vuonna 1920 ja osallistui Venäjän sisällissotaan. Saksan hyökättyä Neuvostoliittoon Fedorov alkoi organisoida maanalaista vastarintaa miehitetyssä Ukrainassa. Sodan jatkuessa Fjodorovin yksiköt laajensivat sissitoimintaa Ukrainan ulkopuolelle. Sodan jälkeen Fedorov toimi puoluevirkailijana eri puolilla Ukrainaa ja Neuvostoliiton korkeimman neuvoston jäsenenä vuoteen 1979. Fedorov kuoli Kiovassa vuonna 1989. Hänen synnyinkaupunkiinsa Dnepropetrovskiin on pystytetty hänelle muistopatsas. ==Aiheesta muualla== * Oleksi Fedorovin tiedot warheroes.ru-tietokannassa * «О присвоении звания Героя Советского Союза т. т. Ковпаку С. А., Копенкину И. И., Сабурову А. Н., Фёдорову А. Ф., особо отличившимся в партизанской борьбе в тылу против немецких захватчиков» от 18 мая 1942 года // Ведомости Верховного Совета Союза Советских Социалистических Республик : газета. — 1942. — 5 июня (№ 20 (179)). — С. 1. * Указ Президиума Верховного Совета СССР «О награждении Героев Советского Союза Ковпака Сидора Артемьевича и Фёдорова Алексея Фёдоровича второй медалью «Золотая звезда»» от 4 января 1944 года // Ведомости Верховного Совета Союза Советских Социалистических Республик : газета. — 1944. — 13 января (№ 2 (262)). — С. 1 Luokka:Neuvostoliittolaiset toisen maailmansodan sotilaat Luokka:Neuvostoliiton sankarit Luokka:Ukrainalaiset poliitikot Luokka:Vuonna 1901 syntyneet Luokka:Vuonna 1989 kuolleet
Ilola

Ilola voi tarkoittaa seuraavia: ;paikkoja: * Ilola (), Vantaan kaupunginosa * Ilola (), kylä ja taajama Porvoossa * Ilola, kylä Muurlassa * Ilola (), kylä Raivolassa, Karjalankannaksella * Ilola, puisto Helsingin Kalliossa * Kojon työväentalo Ilola, entinen työväentalo Forssan Kojossa (ent. Koijärven kirkonkylässä) ;suomalaisia henkilöitä: * Anselmi Ilola (s. 1995), mäkihyppääjä * Jari Ilola (s. 1978), jalkapalloilija, Jarmo Ilolan poika * Jarmo Ilola (s. 1956), jalkapalloilija * Kyllikki Ilola (1917–2011), runoilija * Olli Ilola (1909–1974), virkamies, lähetystöneuvos * Pasi Ilola (s. 1976), yritysjohtaja ja verkkopalveluiden kehittäjä * Toivo Ilola (1928–2023), pesäpalloilija ;kuvitteellisia henkilöitä: * Emma Ilola, tv-sarjassa Salatut elämät. Luokka:Luettelot henkilöistä sukunimen mukaan
Gorgodon

Gorgodon on sukupuuttoon kuollut synapsidisuku. Sukuun luetaan yksi laji Gorgodon minutus. Se eli permikaudella noin 270 miljoonaa vuotta sitten. Gorgodon tunnetaan vain huonosti säilyneestä noin 6 cm:n pituisesta kallosta, joka on löytynyt Pohjois Amerikasta, Yhdysvalloista. Se luokiteltiin aikaisemmin terapsidiksi, mutta se saattaakin oikeasti kuulua heimoon Sphenacodontidae.The Kungurian Age, The Kungurian Age of the Cisuralian Epoch: 276 to 271 million years ago Palaeos.com (viitattu 12. 11. 2013) A global hiatus in the Middle Permian tetrapod fossil record The sphenacodontid synapsid Neosaurus cynodus, and related material, from the Permo-Carboniferous of France Acta Palaeontologica Polonica ==Lähteet== Luokka:Synapsidit
Kekkosen lastenkutsut

Kekkosen lastenkutsut olivat presidentti Urho Kekkosen 1960-luvulla virka- asunnossaan Tamminiemessä järjestämiä illanviettoja, joihin kutsuttiin vieraiksi senaikaisen nuoren älymystön edustajia, joihin Kekkonen halusi tutustua lähemmin. Vieraisiin kuului kulttuurin ja tieteen edustajia sekä muun muassa nuoria nousevia poliitikkoja. Tamminiemen illanviettoon kutsu oli aikanaan jopa kadehdittu statussymboli. Lastenkutsujen vieraat valitsivat Yleisradion pääjohtaja Eino S. Repo, presidentti Kekkosen poika Matti Kekkonen ja Tielaitoksen pääjohtaja Jouko Loikkanen. Myös presidentin puoliso Sylvi Kekkonen kutsui mukaan nuoria kirjailijakollegoitaan. Illanvietto alkoi Kekkosen pitämällä humoristisella tervetuliaispuheella. Tilaisuuteen kuului jonkin verran ohjelmaa, mutta pääasiassa harrastettiin vapaata keskustelua ajankohtaisista teemoista, kuten esimerkiksi huumeista. Vieraat istuivat 6–8 hengen ryhmissä pöytien ääressä, ja Kekkonen kulki illan aikana ryhmästä toiseen keskustelemassa. Jouko Loikkasen mukaan kutsuilla ei ollut mitään vaikutusta Suomeen poliittiseen elämään, vaan ne olivat "hilpeää yhdessäoloa". Kutsujen järjestäminen lopetettiin, kun vieraiden alkoholinkäyttö alkoi muodostua häiritseväksi. Lastenkutsujen vieraslistat on julkaistu Kirsti-Maria Kaskikarin pro gradu -tutkielmassa Kekkonen ja ylioppilaskunta 1956–68 (Helsingin yliopisto 1996). == Vieraita == * Yrjö Ahmavaara * Claes Andersson * Seppo Ahti * Mauri Auvinen * Peter von Bagh * Timo Bergholm * Ilkka- Christian Björklund * Kaj Chydenius * Henrik Otto Donner * Kristiina Halkola * Elisabeth Helander * Pekka Herlin * Pentti Holappa * Kalle Holmberg * Päivi Istala * Antero Jyränki * Mauri Kekkonen * Taneli Kekkonen * Kaisa Korhonen * Keijo Korhonen * Jaakko Lassila * Erkki Liikanen * Paavo Lipponen * Matti Louekoski * Mikko Niemi * Kaarle Nordenstreng * Aulikki Oksanen * Erno Paasilinna * Reino Paasilinna * Pekka Peltola * Laila Pullinen * Pekka Puska * Max Rand * Pasi Rutanen * Pentti Saaritsa * Arja Saijonmaa * Hannu Salama * Johannes Salminen * Arvo Salo * Elina Salo * Asko Sarkola * Kalevi Sorsa * Yrsa Stenius * Ulf Sundqvist * Kaarina Suonio * Hannu Taanila * Ilkka Taipale * Tarja-Tuulikki Tarsala * Seppo Toiviainen * Paula Tuomikoski * Erkki Tuomioja * Jouko Turkka * Jouko Tyyri * Paavo Väyrynen == Lähteet == * Kekkonen sai "lastenkutsuilla" tietoa huumeista, Studio55.fi 3.4.2012 * Rellestys lopetti Kekkosen kuulut "lastenkutsut", Risto Uimosen kolumni Kalevassa 27.1.2008 * Kekkosen lastenkutsujen vieraslista 1960-1969 (Punatähdet.com) ===Viitteet=== Luokka:Suomen politiikka 1960-luvulla Luokka:Urho Kekkosen politiikka
Sphenacodontia

Sphenacodontia on synapsidien kladi. Siihen on määritelty kuuluvaksi Haptodus baylei, Haptodus garnettensis, Sphenacodon ferox ja kaikki taksonit jotka ovat läheisempää sukua niille kuin Edaphosaurus pogoniasille. Täten ryhmään kuuluvat esim. Sphenacodontidae-heimo sekä terapsidit kuten nisäkkäät ja Gorgonopsia-alalahko. Ryhmän ominaisuuksiin kuuluu yläleukaluun (maxilla) sisäpinnalla oleva paksuuntunut kohta kulmahampaiden lähellä. Lisäksi (premaxilla)-luuhun kiinnittyvät hampaat ovat syvällä pitimissään.Interrelationships of basal synapsids: cranial and postcranial morphological partitions suggest different topologies Journal of Systematic Palaeontology Volume 10, Issue 4, 2012 The sphenacodontid synapsid Neosaurus cynodus, and related material, from the Permo-Carboniferous of France Acta Palaeontologica Polonica Autapomorphies of the main clades of synapsids Tree of Life Web Project (ToL) (viitattu 12. 11. 2013) A new basal sphenacodontid synapsid from the Late Carboniferous of the Saar−Nahe Basin, Germany Therapsida, Mammals and extinct relatives Tree of Life Web Project (ToL) (viitattu 12. 11. 2013) Anatomy and relationships of Haptodus garnettensis, a Pennsylvanian synapsid from Kansas Journal of Vertebrate Paleontology ==Luokittelu== *Kladi: Synapsida (Synapsidit) **Kladi: Caseasauria ***Heimo: Caseidae ***Heimo: Eothyrididae **Kladi: Eupelycosauria ***Heimo: Varanopidae ***Heimo: Ophiacodontidae ***Heimo: Edaphosauridae ***Kladi: Sphenacodontia ****Suku: Cutleria ****Suku: Haptodus ****Suku: Palaeohatteria ****Suku: Pantelosaurus ****Suku: Ianthodon ****Kladi: Sphenacodontoidea *****Lahko: Therapsida (terapsidit) ******Luokka: Mammalia (nisäkkäät) *****Heimo: Sphenacodontidae ******Suku: Bathygnathus ******Suku: Ctenorhachis ******Suku: Macromerion ******Suku: Neosaurus ******Suku: Secodontosaurus ******Suku: Steppesaurus ******Alaheimo: Sphenacodontinae *******Suku: Cryptovenator *******Suku: Ctenospondylus *******Suku: Dimetrodon *******Suku: Sphenacodon ===Fylogenia=== Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta): ==Lähteet== Luokka:Synapsidit
Lehtosen Liikenne

Lehtosen Liikenne Oy oli joensuulainen linja-autoyhtiö. Se oli tärkein Joensuun paikallisliikenteen liikennöitsijä vuoteen 2014. Yhtiön perustaja, Viipurista kotoisin ollut Eino Lehtonen (1904–1986)Linja-auto-lehti 6/1986, s. 49. Helsinki: Linja-autoliitto, 1986. aloitti työuransa asentajaoppilaana autokorjaamossa. Suoritettuaan asevelvollisuutensa hän ryhtyi taksiautoilijaksi toimien sen ohella myös autoliikkeen myyjänä. Muutettuaan Simpeleelle vuonna 1929 hän perusti autokorjaamon ja työskenteli samalla kuorma-autoilijana hoitaen Yhtyneiden Paperitehtaiden kuljetuksia. Välirauhan aikana hän osallistui Petsamon ja Rovaniemen väliseen tavaraliikenteeseen Liinahamarin reitillä.Linja-auto-lehti 4/1984, s. 52. Helsinki: Linja- autoliitto, 1984. Linja-autoliikenne alkoi Lehtosen muutettua Joensuuhun vuonna 1950 linjalla Joensuun tori-Utra. Yrityksestä tuli osakeyhtiö vuonna 1957. Vuonna 1961 Lehtosen Liikenne osti Torvisen Liikenne Oy:n, minkä jälkeen koko Joensuun kaupunkiliikenne oli yhden yrityksen hoidossa. Vuonna 1962 Lehtosen Liikenteelle siirtyivät Antti Toivasen perikunnalta linjat Joensuusta Liperiin ja Rääkkylään.Linja-auto-lehti 2/1984, s. 71. Helsinki: Linja- autoliitto, 1984. Eino Lehtonen sai talousneuvoksen arvonimen vuonna 1967.Linja-auto-lehti 4/1984, s. 52. Hänen poikansa, toimitusjohtajana isänsä jälkeen toiminut Kyösti Lehtonen (s. 1934) aloitti yhtiössä 1963. Yrityksen toinen omistaja on hänen poikansa Mika Lehtonen. Yrityksessä oli vuonna 2013 40 työntekijää. Toimipaikka halleineen sijaitsi Teollisuuskadulla. Kyösti Lehtonen sai liikenneneuvoksen arvonimen vuonna 2002.Bussiammattilainen 1/2002, s. 11. Helsinki: Linja-autoliitto, 2002. Yhtiö lopetti toimintansa vuonna 2014. Yhtiön mukaan paikallisliikenteen kannattavuus on heikentynyt eikä yhtiö osallistunut enää EU-säädösten mukaiseen hankintakilpailuun Joensuun paikallisliikenteestä. ==Lähteet== Luokka:Joensuun liikenne Luokka:Entiset suomalaiset linja-autoyhtiöt
Täpläkehrääjä (lintu)

Täpläkehrääjä (Nyctiphrynus ocellatus) on kehrääjien heimoon kuuluva lintulaji. Sitä tavataan Keski- ja Etelä-Amerikasta. ==Koko ja ulkonäkö== Kooltaan täpläkehrääjä voi kasvaa 20-22 cm pitkäksi. Koiras on yleisväritykseltään harmahtavan oliivinruskea. Kurkussa on valkoinen juova ja rinnassa on valkoisia pisteitä. Täpläkehrääjäkoiraan harmaanruskeissa siivissä on mustia täpliä. Naaras muistuttaa ulkonäöltään koirasta, mutta on väritykseltään harmaanruskean sijasta punaruskea. Myös täpläkehrääjänaaraalla on kurkussa valkoinen juova, rinnassa valkoisia ja siivissä mustia täpliä. ==Levinneisyys ja elintavat== Täpläkehrääjällä on 2 alalajia. Niistä nimialalajia N. o. ocellatus tavataan Kolumbiasta Argentiinan pohjoisosiin ulottuvalta alueelta ja alalajia N. o. lautus Nicaraguasta, Hondurasista ja Costa Ricasta. Täpläkehrääjän elinympäristöä ovat kosteat metsät ja metsien reunamaat. Lajia tavataan niin alankomaiden metsistä kuin vuoristojen rinteiltä aina 1 350 metrin korkeuteen saakka. Täpläkehrääjä on yöaktiivinen ja sen ravintoa ovat perhoset, kovakuoriaiset ja torakat. Lajin pesimäkausi on maalis-huhtikuussa. Pesä sijaitsee maassa ja naaras munii 1 tai 2 vaaleanpunertavaa punapilkullista munaa. ==Lähteet== Luokka:Kehrääjät
World Without End

World Without End voi tarkoittaa ainakin seuraavia: * Maailma vailla loppua (engl. World Without End), Ken Follettin historiallinen romaani vuodelta 2007 * Maailma vailla loppua (engl. World Without End), Follettin romaaniin perustuva minisarja vuodelta 2012 * World Without End, tieteiselokuva vuodelta 1956.
Eyvind Rafn

Eyvind Gerhard Rafn (17. syyskuuta 1931 Kööpenhamina – 28. syyskuuta 2024) oli tanskalainen huilisti. Hän opiskeli Holger Gilbert-Jespersenin johdolla Tanskan kuninkaallisessa musiikkikonservatoriossa, Severino Gazzellonin johdolla Roomassa ja Julius Bakerin johdolla New YorkissaDacapo Records: Eyvind Rafn . Rafn liittyi vuonna 1955 Tanskan kuninkaalliseen orkesteriin. Hän esiintyi myös solistina kotimaassaan ja kansainvälisesti. Hän levytti muun muassa Friedrich Kuhlaun teoksia Naxos-levymerkillä.Naxos: Eyvind Rafn == Lähteet == Luokka:Tanskalaiset huilistit Luokka:Vuonna 1931 syntyneet Luokka:Vuonna 2024 kuolleet
Elinor Remick Warren

Elinor Remick Warren (23. helmikuuta 1900 Los Angeles, Kalifornia – 27. huhtikuuta 1991 Los Angeles, Kaliforniahttps://www.loc.gov/item/2014565639/) oli yhdysvaltalainen säveltäjä. Hänen tuotantoonsa kuuluu yli 200 orkesteri- ja vokaalimusiikkiteosta. Hän syntyi Los Angelesissa, kävi Mills Collegea ja opiskeli myös New Yorkissa ja Pariisissa. Warrenin ensimmäinen teos kuorolle ja orkesterille oli The Harp Weaver, jonka kantaesitettiin Carnegie Hallissa vuonna 1936. Hänen muihin teoksiinsa lukeutuu Legend of King Arthur, jonka kantaesittivät Los Angelesin filharmonikot vuonna 1940. Teosten joukossa on myös piano- ja kamarimusiikkia.Introduction: Elinor Remick Warren Warren oli naimisissa elokuvatuottaja Z. Wayne Griffinin kanssa. Mies kuoli vuonna 1981. Warrenilla oli tytär ja kaksi poikaa. Musiikintutkija Christine Ammer luonnehti Warrenia ainoaksi naiseksi huomattavien amerikkalaisten uusromantikkojen joukossa, johon kuuluivat myös Howard Hanson, Samuel Barber ja Gian Carlo Menotti. Warrenin merkittäviä teoksia kuullaan Cambria Musicin CD-levyillä. Hänen nuottejaan ovat julkaisseet monet kustantajat, kuten Carl Fischer Music ja LudwigMasters. Säveltäjän musiikillisen perinnön jatkamiseksi perustettiin vuonna 1996 Elinor Remick Warren Society. == Lähteet == Luokka:Yhdysvaltalaiset säveltäjät Luokka:Vuonna 1900 syntyneet Luokka:Vuonna 1991 kuolleet
Iso Haapasaari (Jyväskylä)

Iso Haapasaari , joka kirjoitetaan myös Iso-Haapasaari , on Päijänteen saari Keski-Suomessa Jyväskylässä ja joka sijaitsee Vaajakosken Haapaniemen länsipuolella Haapalahdessa. == Maantietoa == Saari on 1,3 kilometriä pitkä, 480 metriä leveä ja sen pinta-ala on 34,6 hehtaaria . Se on viereisen Haapaniemen ja myös Haapalahden suuntainen saari, jonka muodostavat kaksi peräkkäin sijaitsevaa mäkeä. Saaren huippu, joka sijaitsee saaren eteläpuoliskossa, on noin 105 metriä merenpinnan yläpuolella eli se kohoaa 27 metrin korkeuteen Päijänteen vedenpinnasta, joka on 78,3 metriä mpy. Pohjoisosan mäki kohoaa noin 19 metrin korkeuteen. Saari sijaitsee Haapalahden suulla lähes Haapaniemessä kiinni. Sen itäpuolella oleva salmi on 10–190 metriä leveä ja länsipuolen salmi 150–400 metriä leveä. Lännessä matereen rannasta kohoaa Jyskänvuori yli 60 metrin korkeuteen ja idässä Ristonmäki 50 metrin korkeuteen. Haapalahdessa sijaitsee myös Pikku Haapasaari, jossa on laavu ja nuotiopaikka, ja lisäksi pieni luoto. Ison Haapasaaren lounaisrannassa on matalikko, jossa esiintyy kivikkoa ja kaksi luotoa. Saaren eteläkärjessä on tieyhteys Haapaniemeen, jonne pääsee valtatieltä 4 haarautuvalta yhdystieltä 16631, joka kulkee Varaslahden kautta. Tie haarautuu saaressa ja alempi tie on loppumatkastaan suljettu. Ison Haapasaaren eteläpäässä on tunnettu perinnematkailukohde Savutuvan apaja ja sen lähellä myös matkailukohteena tunnettu kivilatomus Opinsaunan kiuas . == Luontoarvoja == Saarella on luonnonsuojelualue, joka perustettiin syksyllä 2014 osanan Metso-ohjelmaa. Suojelun perusteina oli saaren lehtometsät, jossa kasvaa koivua, haapaa ja pihlajaa. Kalliomaastossa on valtapuuna mänty. Saaren sisäosat ovat kuivaa kangasmetsää ja rannat lehtomaista kangasmetsää. Keskellä saarta on myös pieni avoin niitty. Saaren pohjoisosaan rakennettiin vuonna 2006 luontopolkureitistö, jonka suurin pituus on 2,7 kilometriä ja jossa on 12 rastitaulua. Saaren länsirannassa on nuotiopaikka, jonka puut tulee kantaa itse paikalle. == Historiaa == Isossa Haapasaaressa oli Jyväskylän maalaiskunnan aikana leirintäalue. == Huomautukset == == Lähteet == == Aiheesta muualla == * Iso-Haapasaaren luontopolku (kartta) * Jalkaisin: Haapasaaressa, blogi retkeilystä * Tervastulia: Iso-Haapasaaren luontopolku, Vaajakoski * ELY-keskus: Jyväskylän kaupunki vastaa luonnonsuojeluhaasteeseen, 18.10.2013, päivitetty 21.5.2013 Luokka:Päijänteen saaret Luokka:Jyväskylän saaret
Jordi Masó

Jordi Masó on katalonialainen pianisti. Hän syntyi Granollersissa. Opintonsa hän suoritti kotimaassaan ja Lontoon Kuninkaallisessa musiikkiakatemiassa. Hänen opettajiaan olivat Josep M. Roger, Albert Attenelle, Christopher Elton ja Nelly Akopian. Hän on voittanut monia kansallisia ja kansainvälisiä palkintoja sekä esiintynyt useimmissa Euroopan maissa pianoresitaaleissa ja kamarimusiikkikonserteissa. Hän saa myös säännöllisesti kutsuja esiintymään keskeisimpien espanjalaisten orkesterien kanssa. Masólla on laaja ja kaikille aikakausille ulottuva ohjelmisto, mutta erityisesti hän on keskittynyt 1900-luvun musiikkiin. Hän on myös kantaesittänyt monia hänelle sävellettyjä teoksia.Naxos: Jordi Maso Masón kymmeniin levytyksiin kuuluu tulkintoja Roberto Gerhardin, Federico Mompoun, Padre Donostian, Xavier Montsalvatgen, Joaquim Homsin, Josep Solerin, Mario Castelnuovo-Tedescon, Benet Casablancasin, Joaquín Turinan ja Déodat de Sévéracin teoksista. Masó on Granollersin konservatorion ja Esmucin (Katalonian musiikkikorkeakoulu) professori. Vuonna 1996 hän liittyi nykymusiikkiryhmä Barcelona 216:n jäseneksi. Vuonna 2008 hänelle myönnettiin ARAM-arvo (Associate of the Royal Academy of Music). Masó on julkaissut monia kirjoituksia ja kirjan Els reptes de Vladimir.Jordi Masó, Piano == Lähteet == == Aiheesta muualla == * Viralliset sivut , , Luokka:Espanjalaiset pianistit Luokka:Espanjalaiset kirjailijat Luokka:Syntymävuosi puuttuu Luokka:Elävät henkilöt
Tero Virjonen

Tero Virjonen (s. 7. huhtikuuta 1978) on aktiiviuransa jo lopettanut suomalainen pikajuoksija. Uransa ajan hän edusti Turun Urheiluliittoa ja huolehti itse omasta valmennuksestaan vuodesta 2000 lähtien. Kalevan kisoista Virjonen saavutti 200 metrin juoksussa hopeaa 1997 ja pronssia 1998. Lisäksi hän oli viestijuoksun SM-kisoissa voittamassa kolme kultaa 4 × 100 metrin viestijuoksussa (1998, 1999 ja 2001) sekä pronssia 4 × 400 metrin viestijuoksussa (1999). Virallisissa kilpailuissa hän ei ole esiintynyt vuoden 2004 jälkeen. Tero Virjosen puoliso on pikajuoksun maaotteluedustaja Petra Virjonen (o.s. Larm). Heidän tyttärensä Enni Virjonen on pikajuoksija ja moniottelija. == Lähteet == Luokka:Suomalaiset pikajuoksijat Luokka:Vuonna 1978 syntyneet Luokka:Elävät henkilöt
Micropterus

Micropterus on Percoidei-alalahkoon ja aurinkoahvenien heimoon (Centrarchidae) kuuluva kalasuku. ==Lajit== Sukuun kuuluu yhdeksän lajia.http://www.fishbase.org/identification/SpeciesList.php?genus=Micropterus FishBase. R. Froese ja D. Pauly (toim.). *Micropterus cataractae Williams & Burgess, 1999 *Micropterus coosae Hubbs & Bailey, 1940 *Micropterus dolomieu Lacépède, 1802 \- Pikkubassi *Micropterus floridanus (Lesueur, 1822) *Micropterus henshalli Hubbs & Bailey, 1940 *Micropterus notius Bailey & Hubbs, 1949 *Micropterus punctulatus (Rafinesque, 1819) *Micropterus salmoides (Lacépède, 1802) \- Isobassi *Micropterus treculii (Vaillant & Bocourt, 1874) ==Lähteet== Luokka:Aurinkoahvenet
Lausuntopalvelu

Lausuntopalvelu.fi on Suomen julkishallinnon verkkopalvelu, jonka kautta voidaan pyytää ja antaa lausuntoja. Palvelussa julkaistut pyynnöt ovat julkisesti kaikkien saatavilla, ja niihin voivat antaa lausuntonsa kaikki kiinnostuneet. Pyyntöjä voivat julkaista julkishallinnon toimijat, joilta edellytetään vahvaa tunnistautumista ja rekisteröitymistä palveluun. Myös lausunnonantajien on tunnistauduttava ja rekisteröidyttävä palveluun. Lausuntopalvelu.fi kuuluu oikeusministeriön ylläpitämiin sähköisiin demokratiapalveluihin, jotka löytyvät osoiteen www.demokratia.fi kautta. == Lähteet == * * Demokratia.fi * Lausuntopalvelu Luokka:Suomen hallinto Luokka:Sähköinen asiointi Luokka:Poliittinen toiminta
Kurt Nikkanen

Kurt Nikkanen on yhdysvaltalainen viulisti. Hän syntyi Hartfordissa, Connecticutissa, ja aloitti viulunsoiton opintonsa kolmevuotiaana. Myöhemmin hänen opettajiaan olivat Roman Totenberg, Jens Ellerman ja Juilliard Schoolissa Dorothy DeLay. 12-vuotiaana Nikkanen debytoi Carnegie Hallissa New Yorkin sinfoniaorkesterin kanssa. Kaksi vuotta myöhemmin Zubin Mehta kutsui Nikkasen esittämään Niccolò Paganinin ensimmäisen viulukonserton.Naxos: Kurt Nikkanen Nikkanen on esiintynyt johtavien orkesterien ja kapellimestarien kanssa Yhdysvalloissa, Euroopassa ja Kaukoidässä. Hän on esittänyt paljon nykymusiikkia, kuten toistuvasti John Adamsin viulukonserton. Lisäksi hänen ohjelmistoonsa kuuluu muun muassa Aaron Jay Kernisin, HK Gruberin, John Zornin ja Steven R. Gerberin teoksia. Nikkanen kantaesitti Mikko Heiniön Alla Madre -konserton Petri Sakarin johtaman Turun filharmonisen orkesterin kanssa ja myös levytti sen (2010). Hän kantaesitti Thomas Adèsin konserton New York City Balletin orkesterin kanssa 2010. Perinteisempään ohjelmistoon kuuluu Antonín Dvořákin viulukonsertto. William Waltonin viulukonserton livetaltiointi Nikkasen ja New Havenin sinfoniaorkesterin tulkintana (Nimbus Alliance, 2010) tuli valituksi Gramophone Magazinen kriitikoiden suosikiksi.Kuopion kaupunginorkesteri: Kurt Nikkanen Kurt Nikkasen isä syntyi Suomessa, mutta muutti seitsemänvuotiaana perheensä mukana Yhdysvaltoihin. Äitinsä puolelta Kurt Nikkanen on kreikkalaista sukua. Hän asuu New Yorkissa pianistivaimonsa Maria Asteriadoun kanssa. == Lähteet == Luokka:Yhdysvaltalaiset viulistit Luokka:Syntymävuosi puuttuu Luokka:Elävät henkilöt Luokka:Amerikansuomalaiset henkilöt
One of These Nights

One of These Nights on yhdysvaltalaisen rockyhtye Eaglesin neljäs studioalbumi, joka julkaistiin vuonna 1975. Albumi on Eaglesin viimeinen albumi, jossa mukana on Bernie Leadon. Leadon jätti yhtyeen One Of These Nights-kiertueen jälkeen. Seitsemäs kappale, "Visions", on Eaglesin ainoa kappale, jossa laulajana toimi Don Felder. Albumista tuli yhtyeen läpimurtoalbumi, joka seurauksena yhtyeen jäsenistä tuli kansainvälisiä tähtiä ja Pohjois-Amerikan ykkösbändi. Eagles lähti maailmankieruteelle edistääkseen levyn myyntiä ja lämmittelijä yhtyeenä tuohon aikaan toimi Fleetwood Mac. Albumin nimikkokappaleesta tuli yhtyeen toinen Billboard Hot 100 -listan kärkeen noussut single. Kokonaisuudessaan albumilla oli kolme Top 10 -singleä: "One of These Nights", "Lyin' Eyes" ja "Take It To The Limit". Albumista tuli yhtyeen ensimmäinen, joka pääsi listakärkeen. Albumi myi yli 4 miljoonaa kappaletta, ja toi yhtyeelle ensimmäisen Grammyn kappaleella "Lyin' Eyes". "Take It To The Limit" kappaleesta tuli yhtyeen ensimmäimen kultaa myynyt single. == Kappaleet == == Kokoonpano == *Glenn Frey - laulu, kitara, koskettimet, harmoni *Don Henley - laulu, rummut, perkussiot, tablat *Randy Meisner - laulu, bassokitara, kitara *Bernie Leadon - laulu, kitara, banjo, mandoliini, steel-kitara *Don Felder - laulu, kitara, slide-kitara, urut Luokka:Eaglesin albumit Luokka:Vuoden 1975 albumit
Nitrome

Nitrome on indiepelejä valmistava yritys, jonka päämaja on Lontoossa. Nitromen perustajat ovat Mat Annal ja Hether Stancliffe. Nitrome on tehnyt paljon tunnettuja Flash-pelejä, kuten Rubble Troublen, Hot Airin ja Cheese Dreamsin. Nitrome tekee vuodessa paljon pelejä. Nitromen pelit ovat esillä heidän sivuillaan, ja ne ovat lisensoituna muilla sivuilla kuten Miniclipissä. Marraskuussa 2011 nitromella oli 100 peliä. Nitromella on ollut 5 erilaista versiota: nitrome 1.0, nitrome 1.2, nitrome 1.5, nitrome 2.0 ja nitrome 2.5. Nitrome aloitti toimintansa 2005. ==Aiheesta muualla== * * Kotisivut: Nitrome Luokka:Brittiläiset videopeliyritykset
Y-Säätiö

Y-Säätiö on yleishyödyllinen ja poliittisesti sitoutumaton suomalainen säätiö, jonka tehtävänä on vähentää asunnottomuutta tarjoamalla laadukkaita ja kohtuuhintaisia vuokra-asuntoja. Y-Säätiö on Suomen neljänneksi suurin vuokranantaja. ARA-vuokra-asuntotoimija M2-Kodit on osa Y-Säätiö-konsernia. Y-Säätiön perustivat vuonna 1985 Helsingin, Espoon, Vantaan, Tampereen ja Turun kaupungit, Suomen Kaupunkiliitto (nykyisin Suomen Kuntaliitto), Kirkkohallitus, Suomen Punainen Risti, Rakennusteollisuus RT, Rakennusliitto, Alko sekä Suomen Mielenterveysseura (nykyisin MIELI Suomen Mielenterveys ry). Y-Säätiö on SOSTEn jäsenjärjestö. == Y-Säätiön toiminta == Y-Säätiön toiminta pohjaa asunto ensin -periaatteeseen. Periaatteen taustalla on ajatus, että oma asunto on jokaiselle kuuluva ihmisoikeus, eikä sitä tarvitse erikseen ansaita. Y-Säätiö hankkii yksittäisiä vuokra-asuntoja ja rakennuttaa kokonaisia taloja, jotta suomalaisissa kaupungeissa olisi tarjolla kohtuuhintaisia vuokra- asuntoja pienituloisille. Lisäksi Y-Säätiö pyrkii vaikuttamaan yhteiskuntaan siten, että asunnottomuuteen liittyvät kysymykset olisivat tuttuja päättäjille ja esillä julkisessa keskustelussa. == Asunnot == Y-Säätiö-konserni omistaa yhteensä 18 000 vuokra-asuntoa 57 paikkakunnalla. Konsernin vuokra-asunnot jakaantuvat Y-Säätiön lähinnä erityisryhmille tarkoitettuihin ja M2-Kotien ARA-vuokra-asuntoihin. Pääosa Y-Säätiön erityisryhmien asunnoista sijaitsee hajautetusti olemassa olevassa asuntokannassa eli asunto-osakeyhtiöissä. Asuntojen hajasijoitus perustuu muun muassa asunto ensin -periaatteeseen. Suurin osa erityisryhmien asunnoista on jälleenvuokrattu yhteistyökumppaneille, kuten kaupungeille ja järjestöille. Säätiön asuntojen hankintaa tukee avustuksin Sosiaali- ja terveysjärjestöjen avustuskeskus (STEA). Uusien vuokratalojen ja erityisryhmien asumisyksiköiden rakentaminen rahoitetaan Asumisen rahoitus- ja kehittämiskeskuksen (ARA) investointiavustuksilla ja korkotukilainoilla sekä säätiön omalla rahoituksella. == Kansainvälinen toiminta == Y-Säätiö on jäsenenä eurooppalaisessa FEANTSA-kattojärjestössä (the European Federation of National Organisations working with the Homeless), joka ajaa asunnottomien asiaa laajasti Euroopassa. Muut suomalaisjäsenet ovat Helsingin Diakonissalaitos, Vailla vakinaista asuntoa ry, Asukasliitto ja Nuorisoasuntoliitto. Y-Säätiö ja FEANTSA koordinoivat yhdessä Housing First Europe Hub -oppimisalustaa. Sen tavoitteena on tukea asunto ensin -työn kehittämistä eri maissa. == Katso myös == * Asunnottomuus * Asunto ensin == Lähteet == == Aiheesta muualla == * Y-Säätiön verkkosivut * Asunto ensin -periaate * FEANTSA Luokka:Suomalaiset sosiaali- ja terveysjärjestöt Luokka:Suomalaiset säätiöt Luokka:Asuntopolitiikka Luokka:Suomalaiset rakennuttajat Luokka:Suomalaiset kiinteistöomistajat
Yukta Mookhey

Yukta Mookhey (s. 7. lokakuuta 1977 Bangalore, Karnataka) on intialainen malli ja näyttelijä. Sijoituttuaan toiseksi Miss Intia -kilpailussa hän voitti Miss Maailma -kilpailun Lontoossa vuonna 1999. Myöhemmin hän on esiintynyt muutamissa intialaisissa elokuvissa. == Filmografia == Elokuva Vuosi Rooli Kieli Muuta 2001 Poovellam Un Vasam Tamili Erikoisesiintyminen 2002 Pyaasa Sheetal Hindi 2006 Katputtli Anju Hindi 2006 Love In Japan Hindi Erikoisesiintyminen 2007 Kab Kahaba Tu I Love You Bhojpuri 2008 Memsahab Anjali Hindi 2019 Good Newwz IVF-keskuksen potilas Hindi == Lähteet == == Aiheesta muualla == * Luokka:Intialaiset mallit Luokka:Intialaiset näyttelijät Luokka:Miss Maailma -kilpailun voittajat Luokka:Vuonna 1977 syntyneet Luokka:Elävät henkilöt
Haminan kauppahalli

Haminan kauppahalli sijaitsi Haminan kauppatorin laidalla. Rakennus oli arkkitehti Juhani Viisteen suunnittelema ja valmistunut vuonna 1931. Kauppahalli purettiin vuonna 1975. Tätä kauppahallia paikalla edelsi vuonna 1890 valmistunut kauppahalli. Vuonna 1976 paikalle rakennettiin liiketilaa. Kauppahallin purkaminen ja paikalle rakennettu betonielementtirakennus sisältyi professori Olli Kivisen vuonna 1963 suunnittelemaan uuteen asemakaavaan. Tuossa asemakaavassa ei suojeltu itse rakennuksia lainkaan, ainoastaan linnoituksen asemakaavarakenne. Tätä ratkaisua pidetään yleisesti virheenä. ==Lähteet== Luokka:Suomen entiset rakennukset ja rakennelmat Luokka:Haminan rakennukset ja rakennelmat Luokka:Kauppahallit